ଋଣ ବୋଝଃ ବିଷ ପିଇ ଜୀବନ ହାରିଲେ ବରଗଡ ଟୁକୁର୍ଲାର ଚାଷୀ\nଭଟଲି/ବୁର୍ଲା,୨୬।୧୨(ଡି.ଏନ.ଏ.)-ଭାତହାଣ୍ଡି ଭାବେ ନାଁ କରିଥିବା ବରଗଡ଼ ଜିଲା ଏବେ ଚାଷୀ ଆତ୍ମହତ୍ୟାକୁ ନେଇ ନାଁ କରୁଛି। ଜଣକ ପରେ ଜଣେ ଚାଷୀ ଜୀବନ ହାରୁଛନ୍ତି। ମଙ୍ଗଳବାର ଏଭଳି ଏକ ଦୁଃଖଦ ଘଟଣା ଘଟଛି ବରଗଡ଼ ଜିଲା ଭଟଲି ବ୍ଲକ୍ ଅନ୍ତର୍ଗତ ଟୁକୁର୍ଲା ଗ୍ରାମରେ । ଗ୍ରାମର ଚାଷୀ ଗରିବ ଆଚାର୍ଯ୍ୟ ଋଣ ବୋଝ ସହି ନ ପାରି କୀଟନାଶକ ପିଇ ଆତ୍ମହତ୍ୟା କରିଥିବା ପରିବାର ଲୋକେ ଅଭିଯୋଗ କରିଛନ୍ତି ।\nଋଣ ବୋଝଃ ବିଷ ପିଇ ଜୀବନ ହାରିଲେ ବରଗଡ ଟୁକୁର୍ଲାର ଚାଷୀ\t December 26th, 05:10 AM December 26th, 05:10 AM\nଭଟଲି/ବୁର୍ଲା,୨୬।୧୨(ଡି.ଏନ.ଏ.)-ଭାତହାଣ୍ଡି ଭାବେ ନାଁ କରିଥିବା ବରଗଡ଼ ଜିଲା ଏବେ ଚାଷୀ ଆତ୍ମହତ୍ୟାକୁ ନେଇ ନାଁ କରୁଛି। ଜଣକ ପରେ ଜଣେ ଚାଷୀ ଜୀବନ ହାରୁଛନ୍ତି। ମଙ୍ଗଳବାର ଏଭଳି ଏକ ଦୁଃଖଦ ଘଟଣା ଘଟଛି ବରଗଡ଼ ଜିଲା ଭଟଲି ବ୍ଲକ୍ ଅନ୍ତର୍ଗତ ଟୁକୁର୍ଲା ଗ୍ରାମରେ । ଗ୍ରାମର ଚାଷୀ ଗରିବ ଆଚାର୍ଯ୍ୟ ଋଣ ବୋଝ ସହି ନ ପାରି କୀଟନାଶକ ପିଇ ଆତ୍ମହତ୍ୟା କରିଥିବା ପରିବାର ଲୋକେ ଅଭିଯୋଗ କରିଛନ୍ତି । ଏହାସହିତ ଚକଡ଼ା ପୋକ ଏବଂ ବର୍ଷାଭାବ ଯୋଗୁ ନିଜ ଚାଷ ଜମିରେ କ୍ଷତି ହୋଇଥିବା ସେମାନେ ଅଭିଯୋଗ କରିଛନ୍ତି । ଏ ନେଇ ବୁର୍ଲା ଥାନାରେ ଏକ ଅପମୃତ୍ୟୁ ମାମଲା (ନଂ-୩୭୫/୧୭) ରୁଜୁ ହୋଇଛି। ଶବ ବ୍ୟବଚ୍ଛେଦ କରି ପରିବାର ଲୋକଙ୍କୁ ହସ୍ତାନ୍ତର କରାଯାଇଛି । ତେବେ ମିଳିଥିବା ଖବର ଅନୁଯାୟୀ ଗରିବ ସୋମବାର ରାତିରେ କୀଟନାଶକ ଖାଇଥିବା ଜାଣିବା ପରେ ପରିବାର ଲୋକେ ତାଙ୍କୁ ଉଦ୍ଧାର କରି ପ୍ରଥମେ ବରଗଡ଼ ଜିଲା ମୁଖ୍ୟ ଚିକିତ୍ସାଳୟ ଓ ପରେ ବୁର୍ଲା ବୀର ସୁରେନ୍ଦ୍ର ସାଏ ଡାକ୍ତରଖାନାକୁ ସ୍ଥାନାନ୍ତର କରିଥିଲେ । ସେଠାରେ ଚିକତ୍ସାଧୀନ ଅବସ୍ଥାରେ ମଙ୍ଗଳବାର ସକାଳ ପ୍ରାୟ ୮ଟାରେ ତାଙ୍କର ମୃତ୍ୟୁ ହୋଇଥିଲା। ପରିବାର ଲୋକଙ୍କ ଅଭିଯୋଗ ଅନୁଯାୟୀ ଗରିବ ନିଜର ଦେଢ଼ ଏକର ଚାଷ ଜମିରେ ଧାନ ଚାଷ କରିବା ସହିତ ୫ ଏକର ଜମି ଭାଗ ସୂତ୍ରରେ ନେଇ ଚାଷ କରିଥିଲେ । ତେବେ ଚଳିତ ଖରିଫ ଋତୁରେ ବର୍ଷାଭାବ ସହିତ ଚକଡ଼ା ପୋକ ଯୋଗୁ ତାଙ୍କ ଧାନ ଫସଲ ନଷ୍ଟ ହୋଇଥିଲା । ପୂର୍ବରୁ ଏକର ପ୍ରତି ୨୨ ବସ୍ତା ଧାନ ଅମଳ ହେଉଥିବାବେଳେ ଚଳିତ ଋତୁରେ ତାହା ୧୨ ବସ୍ତାକୁ ଖସି ଆସିଛି । ଚାଷ କାର୍ଯ୍ୟ ସମ୍ପାଦନ କରିବା ପାଇଁ ବ୍ୟାଙ୍କରୁ ଗରିବ ଦେଢ଼ ଲକ୍ଷ ଟଙ୍କାର ଋଣ କରିଥିବାବେଳେ ସମବାୟ କେନ୍ଦ୍ରରୁ ୩୦ହଜାର ଟଙ୍କାର ଋଣ କରିଥିଲେ । ତେବେ ଫସଲ କ୍ଷତି ସହ ିନ ପାରି ସେ ବହୁଦିନରୁ ନିରୁତ୍ସାହିତ ଥିଲେ। ଶେଷରେ ଆତ୍ମହତ୍ୟା କଲେ ବୋଲି ପରିବାର ଲୋକେ ଅଭିଯୋଗ କରିଛନ୍ତି । ଏ ନେଇ ଭଟଲି ତହସିଲଦାର ବିଶ୍ୱନାଥ ସାହୁଙ୍କୁ ଯୋଗାଯୋଗ କରାଯିବାରୁ ସେ କହିଛନ୍ତି ଯେ, ଆମେ ତଦନ୍ତ ଜାରି ରଖିଛୁ, ତଦନ୍ତ ପରେ ଘଟଣାର ସତ୍ୟାସତ୍ୟ ଜଣାପଡ଼ିବ।
